ফের শুটআউট, কালিয়াচকে বিশাল পুলিশ বাহিনী, এখন কী অবস্থা?

ওয়েব ডেস্ক: দিনেদুপুরে মালদহের কালিয়াচকের চলল গুলি (Shootout In Malda)। বুধবার দুপুরে ঘটনাটি ঘটে মোজামপুরে। বেশ কয়েক রাউন্ড গুলি চলে বলে খবর। ইতিমধ্যে ঘটনাস্থলে পৌঁছে গিয়েছেন স্থানীয় এসডিপিও সহ পুলিশ বাহিনী। গোটা এলাকা ঘিরে রেখেছে পুলিশ।

পুলিশ সূত্রে জানা গিয়েছে, এদিন কালিয়াচক থানার মোজামপুর অঞ্চলের বালুগ্রাম ঠগপাড়াতে তৃণমূল নেতা আসরাফুল শেখের বাড়ি লক্ষ্য করে গুলি চালানো হয়। বন্দুকধারী দুষ্কৃতীরা প্রায় ১৫ থেকে ২০ রাউন্ড গুলি চালায় বলে খবর। এখানেই শেষ নয়, দুষ্কৃতীরা গুলি চালিয়ে পালানোর সময় তৃণমূলের অঞ্চল সদস্য সৈয়দ আলীর বাড়ি লক্ষ্য করে পাঁচ রাউন্ড গুলি চালায় দুষ্কৃতীরা। শেষ খবর পাওয়া অবধি, এই ঘটনাতে তিন জনকে আটক করেছে পুলিশ।

আরও পড়ুন: অষ্টম শ্রেণির ছাত্রীকে জোর করে গণধর্ষণ! পুলিশের জালে ৬

এর আগে মঙ্গলবার সকালে ইংরেজবাজার থানার কাটাগড় এলাকার একটি আমবাগান থেকে উদ্ধার হয় এক কয়লা ব্যবসায়ীর মৃতদেহ। ১২ ঘন্টা নিখোঁজ থাকার পর তাঁর রক্তাক্ত নিথর দেহ খুঁজে পাওয়া যায় আমবাগানে। মৃতের নাম ছিল ওবাইদুল্লা খান, বাড়ি কালিয়াচকের সুলতানগঞ্জে। জানা যায়, মৃত কয়লা ব্যবসায়ী সক্রিয়ভাবে শাসকদল তৃণমূল কংগ্রেসের সঙ্গে।

এদিন রাতেই গুলি করে খুনের আরও একটি ঘটনা ঘটে মালদহে। কালিয়াচক থানার জালালপুর গ্রামের লতিপুর মাঠের ধারে খুন করা হয় আজহার আলি নামের এক প্রৌঢ়কে। পেশায় তিনি পাপড় বিক্রেতা ছিলেন বলে খবর। একের পর এক গুকি চালানো ও খুনের ঘটনায় ইতিমধ্যে আতঙ্ক ছড়িয়ে পড়েছে মালদহ জেলা জুড়ে। তবে ঘটনাগুলির কিনারা করতে সক্রিয়ভাবে তদন্তে নেমেছে পুলিশ।

দেখুন আরও খবর: