ফের শহর কলকাতায় শ্যুটআউট, ঘটনাস্থলে বরানগর থানার পুলিশ

বরানগর: ফের শহর কলকাতায় শ্যুটআউট। বরানগর নর্দান পার্কে এক ব্যক্তিকে লক্ষ্য করে গুলি। যদিও, দুষ্কৃতিদের লক্ষ্যভ্রষ্ট হয়েছে গুলি। আহত আক্রান্ত ব্যক্তি, এলাকায় ব্যাপক উত্তেজনা, ঘটনাস্থলে বরানগর থানার পুলিশ।

জানা গিয়েছে, বরানগর পুরসভার এক নম্বর ওয়ার্ডের অন্তর্গত নর্দান পার্ক এলাকার বিকাশ মজুমদার নামে এক ব্যক্তি ময়লা আবর্জনা ফেলতে গিয়েছিলেন এলাকায়। বিকাশবাবু পেশায় পরিবহনকর্মী। সকাল ১০টা নাগাদ ময়লা ফেলতে বেরিয়েছিলেন তিনি। সেইসময় আচমকাই হেলমেট পড়া অবস্থায় এসে পরিবহন কর্মীকে লক্ষ্য করে গুলি চালায় দুই দুষ্কৃতি। কোনও রকমে গুলিটি লক্ষ্যভ্রস্ট হয়, তবে সেখানেই পড়ে যান বিকাশ বাবু। পরে তাঁকে উদ্ধার করে হাসপতালে নিয়ে যাওয়া হয়। সেখানেই চিকিৎসাধীন রয়েছেন তিনি। কী কারণে গুলি চালানো হল, তা নিয়ে উঠছে প্রশ্ন।  ঘটনা কেন্দ্র করে এলাকায় ব্যাপক উত্তেজনা ছড়িয়েছে। খবর পেয়ে ঘটনাস্থলে এসে তদন্ত শুরু করেছে বরানগর থানার পুলিশ।

আরও পড়ুন: কলকাতায় ভূমিকম্প, কেঁপে উঠল গোটা শহর

কে বা কারা এই ঘটনা ঘটিয়েছে, তাদের সঙ্গে পরিবহন কর্মীর কোনও শত্রুতা ছিল কী না। তবে, আহত কর্মী জানিয়েছেন, তাঁর সঙ্গে কোনও শত্রুতা ছিল না। তাহলে আচমকা তাঁকে লক্ষ্য করে কেন গুলি চালানো হল? তা নিয়ে উঠছে একাধিক প্রশ্ন। এলাকার সিসিটিভি ফুটেজ খতিয়ে দেখা হচ্ছে।

দেখুন খবর