সাতসকালে শুটআউট কলকাতায়! চাঞ্চল্য হরিদেবপুরে

ওয়েব ডেস্ক : সাতসকালে শুটআউট (Shootout) কলকাতায় (Kolkata)। ঘটনাটি ঘটেছে হরিদেবপুর (Haridevpur) এলাকায় একটি ক্লাবের সামনে। সূত্রের খবর, বাইক আরোহী কয়েকজন দুষ্কৃতী এক মহিলাকে লক্ষ্য করে এই গুলি চালায়। সেই গুলি গিয়ে লাগে মহিলার পিঠে। গুরুতর আহত হন তিনি। এর পরেই তাঁকে সেখান থেকে উদ্ধার করে এমআর বাঙ্গুর হাসপাতালে করা হয়েছে বলে খবর। সকাল সকাল এমন ঘটনায় চাঞ্চল্য ছড়িয়েছে। ঘটনার পরেই গোটা বিষয় নিয়ে তদন্ত শুরু করেছে পুলিশ।

জানা যাচ্ছে, আহত ওই মহিলার নাম মৌসুমী হালদার। সোমবার সকালে হরিদেবপুরের এক ক্লাবের সামনে থেকে যাওয়ার সময় তাঁকে লক্ষ্য করে গুলি চালানো হয় বলে অভিযোগ। পুলিশ (Police) সূত্রে খবর, বাইকে করে কয়েকজন দুষ্কৃতী এসে এমন ঘটনা ঘটিয়ে চম্পট দেয়।

আরও খবর : নভেম্বরেও নেই শীতের দেখা, মাঝে ফের বৃষ্টির পূর্বাভাস বঙ্গে!

স্থানীয় সূত্রে খবর, এই ঘটনার সময় সামনেই ছিলেন মৌসুমীদেবীর ছেলে। তিনিই তাঁর মাকে উদ্ধার করে হাসপাতালে নিয়ে যান। এর পর খবর পেয়ে ঘটনাস্থলে যায় পুলিশ। এই ঘটনা নিয়ে পুলিশের প্রাথমিক অনুমান, পুরনো শত্রতার জেরে এমন ঘটনা ঘটেছে। তবে গোটা ঘটনার তদন্ত শুরু করেছে পুলিশ। দুষ্কৃতীদের খোঁজে শুরু হয়েছে তল্লাশিও।

চিকিৎসকরা জানিয়েছে, ওই মহিলার শারিরীক পরিস্থিতি কিছুটা আশঙ্কাজনক। হরিদেবপুর থানার পুলিশ মনে করছে, পুরনো শত্রুতার কারণেই এই ঘটনা। ইতিমধ্যে লালবাজার গোয়েন্দাদের সঙ্গেও হরিদেবপুর থানার পুলিশ এ নিয়ে আলোচনা করেছে বলে সূত্রের খবর। গোটা ঘটনায় এলাকায় তীব্র আতঙ্ক ছড়িয়েছে। অন্যদিকে ওই মহিলাকে এমআর বাঙ্গুর হাসপাতাল থেকে স্থানান্তরিত করা হয়েছে এসএসকেএম হাসপাতালে।

দেখুন অন্য খবর :

The post সাতসকালে শুটআউট কলকাতায়! চাঞ্চল্য হরিদেবপুরে first appeared on KolkataTV.