সাতসকালে মহিলাকে লক্ষ্য করে গুলি! চাঞ্চল্য হাওড়ায়

ওয়েব ডেস্ক : হাওড়ায় (Howrah) চাঞ্চল্যকর ঘটনা। অভিজাত আবাসনে এক মহিলাকে লক্ষ্য করে গুলি (Shootout) করার অভিযোগ উঠল। জানা যাচ্ছে, ইতিমধ্যে ওই মহিলাকে উদ্ধার করে ভর্তি করানো হয়েছে হাসপাতালে। কী করে এমন ঘটনা ঘটল? কে গুলি চালিয়েছেন? তা নিয়ে ইতিমধ্যে একাধিক প্রশ্ন উঠতে শুরু করেছে। ইতিমধ্যে এই ঘটনার তদন্ত শুরু করেছে পুলিশ (Police)।

জানা যাচ্ছে, এই ঘটনাটি ঘটেছে হাওড়ার (Howrah) শিবপুরে। সেখানেই ১৫/ডি ব্লকের ৩৮৭ নম্বর ফ্ল্যাটে থাকতেন পুনম যাদব। সঙ্গে থাকতেন স্বামী গোপাল যাদব ও তাঁদের সন্তান। তবে বুধবার সাতসকালেই সেখানে ঘটে যায় ভয়াবহ ঘটনা। পুনম যাদবকে লক্ষ্য করে গুলি চালানোর অভিযোগ উঠেছে। তার পরেই সঙ্গে সঙ্গে লুটিয়ে পড়েন তিনি। আর এই ঘটনা সামনে আসতেই এলাকায় তীব্র আতঙ্ক ছড়ায়।

আরও খবর :  SIR আবহে আটকে অনুপ্রবেশকারীরা, ঠান্ডায় সীমান্তে অসুস্থ ৩০০!

এই ঘটনার খবর পেয়ে ঘটনাস্থলে যায় শিবপুর থানার পুলিশ (Police)। মহিলাকে উদ্ধার করে নিয়ে যাওয়া হয় হাসপাতালে। আহত ওই মহিলাকে কলকাতার এক বেসরকারি হাসপাতালে ভর্তি করা হয়েছে বলে খবর। সূত্রের খবর, গুলি ওই মহিলার গলা ছুঁয়ে চলে গিয়েছে। তবে ওই মহিলার উপর কে গুলি চালাল? তা নিয়ে একাধিক প্রশ্ন উঠতে শুরু করেছে।

এদিন এই ঘটনার সময় মহিলার স্বামী বাড়িতেই ছিলেন বলে খবর। ফলে প্রশ্ন উঠছে, গোপাল যাদবই কি গুলি চালিয়েছেন তাঁর স্ত্রী পুনমের উপর? না কোনও দুষ্কৃতী এই হামলার সঙ্গে যুক্ত রয়েছে? তবে এই ঘটনা নিয়ে রহস্য দানা বেঁধেছে। এই ঘটনায় মহিলার স্বামীকে এ নিয়ে জেরা করছে পুলিশ। পাশাপাশি তল্লাশি চালানো হচ্ছে ওই ফ্ল্যাটে। তবে মনে করা হচ্ছে, আক্রান্ত ওই মহিলা সুস্থ হয়ে উঠলে, বিষয়টি পরিস্কার হবে। তবে সূত্রের খবর, বন্দু নিয়ে কাড়াকাড়ির সময় এই ঘটনা ঘটে। ইতিমধ্যে তদন্ত শুরু করেছে পুলিশ।  তার পরেই আসল বিষয়টি সামনে আসতে পারে।

দেখুন অন্য খবর :

The post সাতসকালে মহিলাকে লক্ষ্য করে গুলি! চাঞ্চল্য হাওড়ায় first appeared on KolkataTV.